​ᠵᠤᠰᠠᠯᠠᠩ ᠤ᠋ᠨ ᠳᠡᠨᠵᠢᠨ ᠳ᠋ᠡᠬᠢ ᠵᠢᠷᠭᠠᠯᠳᠤ ᠠᠮᠢᠳᠤᠷᠠᠯ
ᠬᠦᠬᠡ ᠤᠬᠳᠠᠷᠭᠤᠢ ᠳ᠋ᠤ ᠬᠦᠪᠤᠩ ᠴᠠᠭᠠᠨ ᠡᠬᠦᠯᠡ ᠬᠦᠪᠦᠯᠵᠡᠭᠡᠳ᠂ ᠬᠦᠳᠡᠭᠡ ᠲᠠᠯ᠎ᠠ ᠰᠢᠷᠭᠠᠯᠳᠤᠨ ᠬᠠᠷᠠᠭᠳᠠᠵᠦ᠂ ᠰᠤᠨᠤᠯᠵᠠᠬᠰᠠᠨ ᠵᠠᠮ ᠵᠢᠡᠷ ᠬᠦᠩᠬᠡᠨ ᠮᠠᠰᠢᠨ ᠳᠠᠪᠬᠢᠬᠤ᠎ᠳᠤ ᠵᠠᠮ ᠤ᠋ᠨ ᠬᠤᠶᠠᠷ ᠬᠠᠵᠠᠭᠤ ᠪᠠᠷ ᠪᠤᠭᠤᠵᠢ ᠲᠠᠢ ᠡᠪᠡᠰᠦ ᠬᠠᠶᠠ ᠦᠭᠡᠢ ᠬᠠᠷᠠᠬᠳᠠᠨ᠎ᠠ᠃ 9 ᠰᠠᠷ᠎ᠠ᠎ᠶ᠋ᠢᠨ 4 ᠎ᠤ᠋ ᠡᠳᠦᠷ᠂ ᠮᠠᠨ ᠤ᠋ ᠰᠤᠷᠪᠤᠯᠵᠢᠯᠠᠭ᠎ᠠ ᠵᠢᠨ ᠲᠤᠭᠤᠢᠯᠠᠩ ᠤ᠋ᠨ ᠰᠤᠷᠪᠤᠯᠵᠢᠯᠠᠬᠴᠢᠳ ᠱᠢᠯᠢ᠎ᠶ᠋ᠢᠨ ᠭᠤᠤᠯ ᠠᠢᠮᠠᠭ᠎ᠤᠨ ᠬᠥᠪᠡᠭᠡᠲᠦ ᠱᠢᠷ᠎ᠠ ᠬᠣᠱᠢᠭᠤᠨ᠎ᠤ ᠪᠣᠭ᠍ᠳᠠ᠎ᠶ᠋ᠢᠨ ᠭᠤᠤᠯ ᠰᠤᠮᠤᠨ᠎ᠤ ᠬᠠᠱᠢᠶᠠᠲᠤ ᠭᠠᠴᠠᠭ᠎ᠠ᠎ᠳᠤ ᠬᠥᠷᠬᠥ᠎ᠳᠦ᠂ ᠬᠣᠶᠠᠷ ᠳᠠᠪᠬᠤᠷᠯᠢᠬ ᠱᠢᠷ᠎ᠠ ᠥᠩᠭᠡᠲᠤ ᠵᠤᠰᠠᠯᠠᠩ ᠤ᠋ᠨ ᠠᠰᠠᠷ ᠣᠯᠠᠨ᠎ᠤ ᠠᠩᠬᠠᠷᠤᠯ᠎ᠢ ᠲᠠᠲᠠᠪᠠ᠃ ᠡᠨᠡ ᠪᠣᠯ ᠮᠠᠯᠴᠢᠨ ᠤᠷᠢᠬᠠᠨ ᠤ᠋ ᠬᠡᠷ ᠪᠠᠢᠯ᠎ᠠ᠃ ᠨᠠᠷᠠᠨ ᠤ᠋ ᠬᠡᠷᠡᠯ ᠲᠤᠨᠤᠷᠠᠬᠰᠠᠨ ᠵᠣᠴᠢᠨ᠎ᠤ ᠥᠷᠥᠭᠡ᠂ ᠡᠯᠭᠦᠮᠡᠯ ᠳ᠋ᠧᠩ᠂ ᠡᠷᠭᠢᠯᠳᠦᠭᠡ ᠱᠠᠲᠤ᠂ ᠧᠦ᠋ᠷᠣᠫᠠ ᠮᠠᠶᠢᠭ᠎ᠤᠨ ᠬᠡᠷ᠎ᠦᠨ ᠬᠡᠷᠡᠭ᠌ᠰᠡᠯ᠂ ᠲᠣᠮᠣ ᠲᠧᠯᠸᠢᠰ ᠬᠡᠳ ᠯᠡ ᠭᠡᠷ᠎ᠤᠨ ᠡᠳ᠋ᠯᠡᠯ ᠬᠡᠷᠡᠭᠰᠡᠯ ᠡᠴᠡ ᠨᠢ ᠣᠲᠣ ᠦᠶ᠎ᠡ᠎ᠶ᠋ᠢᠨ ᠠᠭᠤᠷ ᠠᠮᠢᠰᠭᠤᠯ ᠪᠢᠯᠬᠠᠨ᠎ᠠ᠃ ᠵᠤᠰᠠᠯᠠᠩ ᠤ᠋ᠨ ᠠᠰᠠᠷ ᠨᠢ 170 ᠭᠠᠷᠤᠢ ᠲᠡᠭ᠌ᠰᠢ ᠳᠥᠷᠪᠡᠯᠵᠢᠨ ᠮᠸᠲᠷ ᠲᠠᠯᠠᠪᠠᠢ ᠲᠠᠢ᠂ ᠬᠣᠶᠠᠳᠤᠭᠠᠷ ᠳᠠᠪᠬᠤᠷᠯᠢᠬ᠎ᠤᠨ ᠨᠠᠷᠠᠪᠴᠢ᠎ᠪᠠᠷ ᠨᠢ ᠭᠠᠳᠠᠬᠰᠢ ᠪᠠᠷᠠᠯᠠᠬᠤ ᠳ᠋ᠤ ᠲᠠᠯ᠎ᠠ ᠨᠤᠲᠤᠭ᠎ᠤᠨ ᠨᠠᠮᠤᠷ᠎ᠤᠨ ᠦᠵᠡᠮᠵᠢ ᠬᠠᠷᠠᠭᠠᠨ ᠳ᠋ᠤ ᠲᠤᠳᠤᠬᠠᠨ᠃ 《ᠡᠨᠡ ᠠᠰᠠᠷ᠎ᠢ ᠨᠢᠳᠤᠨᠤᠨ᠎ᠤ 9 ᠰᠠᠷ᠎ᠠ ᠡᠴᠨ ᠡᠬᠢᠯᠡᠨ ᠪᠠᠷᠢᠵᠠᠢ᠂ ᠪᠢᠳᠡ ᠥᠪᠡᠷ᠎ᠢᠶᠡᠨ ᠵᠢᠷᠤᠵᠤ ᠲᠦᠯᠦᠪᠯᠡᠵᠦ ᠵᠠᠰᠠᠵᠤ ᠴᠢᠮᠡᠭ᠌ᠯᠡᠭᠡᠳ ᠡᠨᠡ ᠵᠢᠯ᠎ᠦᠨ 7 ᠰᠠᠷ᠎ᠠ᠎ᠳᠤ ᠨᠡᠭᠦᠵᠦ᠍ ᠤᠷᠤᠬᠰᠠᠨ ᠶᠤᠮ》 ᠭᠡᠵᠦ᠍ ᠤᠷᠢᠬᠠᠨ ᠴᠠᠢ ᠠᠶᠠᠭᠠᠯᠠᠬᠤ ᠵᠢᠨ ᠵᠠᠭᠤᠷ᠎ᠠ ᠶᠠᠷᠢᠨ᠎ᠠ᠃ ᠲᠠᠯ᠎ᠠ ᠵᠢᠨ ᠮᠠᠯᠴᠢᠳ ᠤ᠋ᠨ ᠵᠤᠴᠢᠨᠰᠠᠬ ᠬᠡᠳᠡᠭ ᠨᠢ ᠭᠠᠢᠬᠠᠯᠳᠠᠢ᠃ ᠳᠡᠮᠡᠢ ᠤᠳᠠᠭ᠍ᠰᠠᠨ ᠦᠭᠡᠢ ᠴᠢᠨᠠᠭ᠍ᠰᠠᠨ ᠮᠢᠬ᠎ᠠ᠂ ᠥᠷᠥᠮ᠎ᠡ᠂ ᠵᠢᠮᠢᠰ᠂ ᠰᠦ ᠲᠡᠶ ᠴᠠᠢ᠂ ᠶᠧᠪᠡᠩ᠂ ᠪᠢᠱᠢᠯᠠᠭ᠂ ᠰᠦᠨ ᠱᠢᠬᠢᠷ ᠰᠢᠷᠡᠬᠡ ᠲᠦᠬᠦᠷᠡᠩ ᠦᠷᠦᠭᠳᠡᠪᠡ᠃ ᠤᠷᠢᠬᠠᠨ ᠡᠷ᠎ᠠ ᠨᠥᠬᠥᠷ ᠮᠠᠨᠳᠤᠯ᠎ᠠ᠎ᠶ᠋ᠢᠨ᠎ᠢᠶᠠᠨ ᠤᠷᠠᠯᠠᠨ ᠰᠡᠢᠯᠦᠭ᠌ᠰᠡᠨ ᠬᠦᠬᠦᠷ ᠪᠠ ᠵᠢᠵᠢᠭ ᠰᠦᠯᠢᠶᠣᠣ ᠮᠦᠬᠦᠯᠢᠭ ᠵᠢᠡᠷ ᠬᠡᠯᠬᠢᠵᠦ᠍ ᠬᠢᠭ᠌ᠰᠡᠨ ᠪᠦᠴᠡ᠎ᠶ᠋ᠢ ᠭᠠᠷᠭᠠᠵᠤ᠄ 《ᠮᠠᠨ᠎ᠤ ᠬᠦᠮᠦᠨ ᠴᠢᠨᠢ ᠮᠣᠳᠣᠨ ᠳᠠᠷᠬᠠᠨ᠎ᠤ ᠠᠵᠢᠯ ᠬᠢᠳᠡᠭ ᠪᠦᠬᠡᠳ ᠪᠠᠰᠠ ᠴᠠᠬᠢᠯᠭᠠᠨ ᠭᠠᠩᠨᠠᠯᠲᠠ ᠵᠢᠨ ᠠᠵᠢᠯ ᠬᠢᠵᠦ᠍ ᠴᠢᠳᠠᠨ᠎ᠠ᠃ ᠭᠡᠷ᠎ᠦᠨ ᠪᠦᠬᠦ᠌ ᠶᠠᠭᠤᠮ᠎ᠠ᠎ᠶ᠋ᠢ ᠪᠦᠷ ᠰᠦᠯᠵᠢᠶᠡᠨ ᠳᠡᠭᠡᠷ᠎ᠡ᠎ᠡᠴᠡ ᠬᠤᠳᠠᠯᠳᠤᠨ ᠠᠪᠴᠠᠶ᠂ ᠡᠨᠡ ᠠᠰᠠᠷ᠎ᠢ ᠪᠠᠷᠢᠬᠤ ᠵᠠᠰᠠᠬᠤ ᠴᠢᠮᠡᠭᠯᠡᠬᠦ ᠵᠢᠴᠢ ᠭᠡᠷ᠎ᠦᠨ ᠬᠡᠷᠡᠭ᠌ᠰᠡᠯ ᠬᠤᠳᠠᠯᠳᠤᠨ ᠠᠪᠬᠤ᠎ᠳᠤ ᠨᠡᠢ᠌ᠲᠡ 30 ᠭᠠᠷᠤᠶ ᠲᠦᠮᠡᠨ ᠲᠦᠬᠦᠷᠢᠭ ᠵᠠᠷᠤᠴᠠᠭᠤᠯᠪᠠ᠃ ᠤᠤᠯ᠎ᠳ᠋ᠠᠭᠠᠨ ᠮᠤᠳᠤᠨ ᠳᠠᠷᠠᠬᠨ᠎ᠤ ᠠᠵᠢᠯ ᠬᠢᠭᠡᠳ ᠵᠣᠭᠣᠰ ᠣᠯᠳᠠᠭ ᠪᠠᠢᠪᠠ᠂ ᠤᠢᠷ᠎ᠡ ᠵᠢᠨ ᠵᠢᠯ ᠡᠴᠡ ᠴᠠᠬᠠᠷ ᠬᠣᠨᠢ ᠳᠡᠵᠢᠭᠡᠭᠡᠳ ᠤᠷᠤᠯᠭ᠎ᠠ ᠨᠡᠩ ᠨᠡᠮᠡᠭᠳᠡᠭᠰᠡᠨ》 ᠬᠡᠵᠦ ᠬᠡᠯᠡᠪᠡ᠃ ᠡᠳᠡᠨ᠎ᠤ ᠬᠢᠨ ᠪᠣᠯ ᠬᠥᠪᠡᠭᠡᠲᠦ ᠱᠢᠷ᠎ᠠ ᠬᠣᠱᠢᠭᠤᠨ᠎ᠤ ᠴᠠᠬᠠᠷ ᠬᠣᠨᠢᠨ᠎ᠤ ᠭᠣᠣᠯᠳᠠᠯᠭᠠᠲᠤ ᠰᠦᠷᠦᠭ᠎ᠦᠨ ᠲᠡᠵᠢᠭᠡᠨ ᠦᠷᠡᠵᠢᠭᠦᠯᠬᠦ᠌ ᠡᠷᠦᠬᠡ᠎ᠶ᠋ᠢᠨ ᠨᠢᠭᠡ ᠪᠣᠯᠤᠨ᠎ᠠ᠂ ᠣᠳᠣᠬᠠᠨ᠎ᠳᠤ 3000 ᠭᠠᠷᠤᠶ ᠮᠦ᠍ ᠪᠡᠯᠴᠢᠭᠡᠷ᠂ 200 ᠭᠠᠷᠤᠶ ᠬᠣᠨᠢ᠎ᠲᠠᠶ ᠪᠠᠢᠵᠤ᠂ ᠬᠤᠨᠢᠨ ᠨᠣᠣᠰᠣ᠎ᠪᠤᠯᠤᠨ ᠬᠤᠷᠠᠭ᠎ᠠ᠎ᠬᠤᠳᠠᠯᠳᠤᠭᠰᠠᠨ ᠵᠢᠯ᠎ᠦᠨ ᠣᠷᠣᠯᠭ᠎ᠠ ᠨᠢ 20 ᠭᠠᠷᠤᠶ ᠲᠦᠮᠡᠨ ᠲᠦᠬᠦᠷᠢᠭ ᠲᠦ᠍ ᠬᠦᠷᠴᠦ᠍ ᠪᠠᠢᠨ᠎ᠠ᠃ 《ᠴᠠᠬᠠᠷ ᠬᠣᠨᠢᠨ᠎ᠤ ᠥᠰᠥᠯᠲᠡ ᠨᠢ ᠲᠦᠷᠭᠡᠨ ᠪᠦᠭᠡᠳ ᠨᠣᠣᠰᠣ ᠨᠢ ᠴᠸ᠋ ᠰᠠᠢᠨ᠂ ᠮᠢᠬᠠᠨ᠎ᠤ ᠭᠠᠷᠤᠯᠲᠠ ᠪᠡᠷ ᠥᠨᠳᠥᠷ ᠪᠦᠭᠡᠳ ᠦᠨ᠎ᠡ ᠬᠠᠩᠰᠢ ᠨᠢ ᠴᠸ᠋ ᠥᠨᠳᠥᠷ᠂ ᠦᠷᠡᠵᠢᠯ᠎ᠦᠨ ᠨᠣᠷᠮ᠎ᠠ ᠥᠨᠳᠥᠷ᠂ ᠪᠦᠳᠦᠭᠦᠯᠢᠭ ᠲᠡᠵᠢᠭᠡᠯ ᠪᠣᠷᠳᠣᠭ᠎ᠠ᠎ᠵᠢ ᠴᠸ᠋ ᠭᠤᠯᠤᠳᠠᠭ ᠦᠭᠡᠢ ᠤᠴᠢᠷ ᠡᠴᠡ ᠡᠨᠡ ᠨᠤᠲᠤᠭ᠎ᠲᠤ ᠲᠡᠵᠢᠭᠡᠨ ᠦᠷᠡᠵᠢᠭᠦᠯᠬᠦ᠌᠎ᠳᠦ ᠮᠠᠰᠢ ᠲᠣᠬᠢᠷᠠᠮᠵᠢᠲᠠᠶ》ᠬᠡᠵᠦ ᠮᠠᠨᠳᠤᠯ᠎ᠠ ᠰᠤᠷᠪᠤᠯᠵᠢᠯᠠᠬᠴᠢ ᠳ᠋ᠤ ᠬᠡᠯᠡᠨ᠎ᠡ᠃ ᠮᠠᠨᠳᠤᠯ᠎ᠠ᠎ᠶ᠋ᠢᠨ ᠪᠠᠷᠤᠭ᠍ᠴᠠᠭᠠᠯᠠᠭ᠍ᠰᠠᠨ᠎ᠢᠶᠠᠷ᠂ ᠡᠨᠡ ᠵᠢᠯ ᠥᠪᠡᠷ᠎ᠦᠨ ᠪᠡᠯᠴᠢᠭᠡᠷ᠎ᠡᠴᠨ ᠪᠡᠨ ᠳᠥᠷᠪᠡ ᠲᠠᠪᠤᠨ ᠵᠠᠭᠤᠨ ᠪᠣᠭᠣᠵᠢ ᠡᠪᠡᠰᠦ ᠬᠠᠳᠤᠵᠤ᠂ ᠳᠡᠭᠡᠷ᠎ᠡ ᠨᠢ ᠬᠤᠳᠠᠯᠳᠤᠨ ᠠᠪᠤᠭ᠍ᠰᠠᠨ ᠲᠡᠵᠢᠭᠡᠯ ᠪᠣᠷᠳᠣᠭ᠎ᠠ᠎ᠪᠠᠨ ᠨᠡᠮᠡᠪᠡᠯ᠂ ᠡᠨᠡ ᠡᠪᠦᠯ ᠰᠠᠨᠠᠭ᠎ᠠ ᠠᠮᠤᠷ ᠡᠪᠦᠯᠵᠢᠴᠢᠭᠡᠨ᠎ᠡ᠃ ᠣᠢᠯᠠᠭᠠᠭ᠍ᠰᠠᠨ᠎ᠢᠶᠠᠷ᠂ ᠳᠡᠭᠡᠷ᠎ᠡ ᠵᠠᠭᠤᠨ᠎ᠤ ᠶᠡᠷᠡᠭᠡᠳ ᠣᠨ᠎ᠤ ᠡᠬᠢ᠎ᠡᠴᠡ ᠡᠬᠢᠯᠡᠨ᠂ ᠬᠥᠪᠡᠭᠡᠲᠦ ᠱᠢᠷ᠎ᠠ ᠬᠣᠱᠢᠭᠤᠨ᠎ᠤ ᠥᠷᠭᠡᠨ ᠣᠯᠠᠨ ᠮᠠᠯ ᠠᠵᠤ ᠠᠬᠤᠶ᠎ᠶ᠋ᠢᠨ ᠱᠢᠨᠵᠢᠯᠡᠬᠦ᠌ ᠤᠬᠠᠭᠠᠨ ᠲᠸᠭᠨᠢᠭ ᠮᠡᠷᠭᠡᠵᠢᠯ᠎ᠦᠨ ᠠᠵᠢᠯᠲᠠᠨ ᠪᠠ ᠮᠠᠯᠴᠢᠳ᠎ᠤᠨ ᠪᠤᠢᠵᠢᠭᠤᠯᠵᠤ ᠭᠠᠷᠭᠠᠬᠰᠠᠨ ᠱᠢᠨ᠎ᠡ ᠡᠭᠦᠯᠳᠡᠷ᠎ᠤᠨ ᠬᠤᠨᠢ ᠵᠢ 2014 ᠣᠨ᠎ᠳᠤ ᠤᠯᠤᠰ᠎ᠤᠨ ᠬᠦᠳᠡᠬᠡ ᠠᠵᠦ ᠠᠬᠤᠢ ᠵᠢᠨ ᠶᠠᠮᠤᠨ ᠡᠴᠨ ᠵᠢᠩᠬᠢᠨᠢ᠎ᠪᠡᠷ 《ᠴᠠᠬᠠᠷ》 ᠬᠣᠨᠢ ᠭᠡᠵᠦ ᠨᠡᠷᠡᠢᠳᠪᠡ᠃ 2016 ᠣᠨ᠎ᠳᠤ 《ᠴᠠᠬᠠᠷ ᠬᠣᠨᠢᠨ᠎ᠮᠢᠬ᠎ᠠ》 ᠨᠢ ᠵᠢᠩᠬᠢᠨᠢ᠎ᠪᠡᠷ ᠤᠯᠤᠰ᠎ᠤᠨ ᠭᠠᠵᠠᠷ ᠵᠦᠶ᠎ᠶ᠋ᠢᠨ ᠢᠯᠡᠷᠬᠡᠢᠯᠡᠯ᠎ᠦᠨ ᠬᠠᠮᠠᠭᠠᠯᠠᠯᠲᠠ᠎ᠶ᠋ᠢᠨ ᠪᠦᠲᠦᠭᠡᠭᠳᠡᠬᠦᠨ ᠪᠣᠯᠪᠠ᠃ ᠣᠳᠣᠬᠠᠨ᠎ᠳᠤ ᠴᠠᠬᠠᠷ ᠬᠣᠨᠢᠨ᠎ᠤ ᠦᠢᠯᠡᠰ ᠨᠢ ᠬᠥᠪᠡᠭᠡᠲᠦ ᠱᠢᠷ᠎ᠠ ᠬᠣᠱᠢᠭᠤᠨ᠎ᠤ ᠳᠠᠪᠠᠭᠤᠯᠢᠭ ᠣᠨᠴᠠᠯᠢᠭ᠍ᠲᠤ ᠲᠤᠯᠭᠠᠭᠤᠷᠢ ᠠᠵᠤ ᠦᠶ᠋ᠯᠡᠰ ᠪᠤᠯᠵᠤ ᠠᠭᠠᠵᠢᠮ᠎ᠢᠶᠠᠷ ᠬᠡᠪᠴᠢᠶᠡᠵᠢᠪᠡ᠃ ᠪᠦᠬᠦ᠌ ᠬᠣᠱᠢᠭᠤᠨ᠎ᠤ ᠴᠠᠬᠠᠷ ᠬᠣᠨᠢ ᠲᠡᠵᠢᠭᠡᠨ ᠦᠷᠡᠵᠢᠭᠦᠯᠬᠦ᠌ ᠬᠡᠪᠴᠢᠶ᠎ᠡ᠎ᠨᠢ 21.5 ᠲᠦᠮᠡ᠎ᠳᠤ ᠬᠦᠷᠴᠦ᠂ ᠭᠤᠷᠪᠠᠨ ᠰᠤᠮᠤ ᠪᠠᠯᠭᠠᠰᠤᠨ᠎ᠤ 48 ᠭᠠᠴᠠᠭ᠎ᠠ᠎ᠶ᠋ᠢ ᠪᠦᠷᠬᠦᠵᠦ᠂ 206 ᠴᠠᠬᠠᠷ ᠬᠣᠨᠢᠨ᠎ᠤ ᠭᠣᠣᠯᠳᠠᠯᠭᠠᠲᠤ ᠰᠦᠷᠦᠭ ᠪᠤᠢ ᠪᠤᠯᠵᠤ᠂ ᠭᠣᠣᠯᠳᠠᠯᠭᠠᠲᠤ ᠰᠦᠷᠦᠭ ᠤ᠋ᠨ ᠡᠬᠡ ᠮᠠᠯ ᠨᠢ 2.88 ᠲᠦᠮᠡ ᠳ᠋ᠤ ᠬᠦᠷᠴᠦ᠂ ᠬᠣᠱᠢᠭᠤᠨ ᠤ᠋ ᠴᠠᠬᠠᠷ ᠦᠷ᠎ᠡ᠎ᠶ᠋ᠢᠨ ᠮᠠᠯ᠎ᠤᠨ ᠲᠠᠯᠠᠪᠠᠢ᠎ᠪᠠᠷ ᠲᠣᠯᠣᠭᠠᠢᠯᠠᠭ᠍ᠴᠢ ᠪᠣᠯᠭᠠᠵᠤ ᠲᠤᠰᠬᠠᠢ ᠬᠤᠷᠰᠢᠶ᠎ᠠ ᠪᠠ ᠦᠷ᠎ᠡ᠎ᠶ᠋ᠢᠨ ᠮᠠᠯ᠎ᠢ ᠦᠷᠡᠵᠢᠭᠦᠯᠦᠨ ᠪᠣᠢᠵᠢᠭᠤᠯᠬᠤ ᠲᠤᠰᠭᠠᠢ ᠡᠷᠦᠬᠡ᠎ᠶ᠋ᠢ ᠳᠠᠢᠴᠢᠯᠠᠭ᠍ᠰᠠᠨ ᠴᠠᠬᠠᠷ ᠦᠷ᠎ᠡ᠎ᠶ᠋ᠢᠨ ᠬᠣᠨᠢᠨ᠎ᠤ ᠰᠠᠭᠤᠷᠢᠨ ᠪᠠᠢᠭᠤᠯᠤᠬᠳᠠᠪᠠ᠃ ᠤᠷᠢᠬᠠᠨ ᠡᠷ᠎ᠡ ᠡᠮ᠎ᠡ ᠬᠣᠶᠠᠭᠤᠯᠠ ᠢᠩᠭᠢᠵᠦ᠍ ᠴᠠᠬᠠᠷ ᠬᠤᠨᠢ ᠳᠡᠵᠢᠭᠡᠵᠦ᠂ ᠵᠢᠷᠭᠠᠯᠲᠤ ᠠᠮᠢᠳᠤᠷᠠᠯ᠎ᠢᠶᠠᠨ ᠪᠤᠰᠬᠠᠯ᠎ᠠ᠃ 《ᠠᠷᠪᠠᠨ ᠵᠢᠯ᠎ᠦᠨ ᠡᠮᠦᠨ᠎ᠡ ᠪᠢᠳᠡ ᠱᠢᠪᠠᠷ ᠪᠠᠢᠱᠢᠩ᠎ᠳᠤ ᠰᠠᠭᠤᠵᠤ ᠪᠠᠢᠬᠰᠠᠨ ᠵᠢᠡᠨ ᠰᠡᠭᠦᠯᠡᠷ ᠨᠢ ᠸᠠᠭᠠᠷ ᠲᠣᠭᠣᠰᠭ᠎ᠠ᠎ᠪᠠᠷ ᠪᠡᠬᠢᠯᠡᠵᠦ᠍᠂ ᠲᠤᠬᠠᠢ᠎ᠶ᠋ᠢᠨ ᠦᠶ᠎ᠡ᠎ᠳᠦ ᠥᠪᠡᠷ᠎ᠦᠨ ᠨᠤᠳᠤᠬ ᠳᠡᠭᠡᠷ᠎ᠡ᠎ᠪᠡᠨ ᠠᠰᠠᠷ ᠪᠠᠷᠢᠬᠤ ᠰᠠᠨ ᠭᠡᠵᠤ ᠪᠤᠳᠤᠵᠦ ᠪᠠᠢᠬᠰᠠᠨ ᠶᠤᠮ᠂ ᠤᠳᠤ ᠬᠦᠰᠡᠯ ᠮᠠᠨᠢ ᠪᠡᠶᠡᠯᠡᠭᠳᠡᠴᠢᠭᠡᠯ᠎ᠡ》 ᠬᠡᠵᠦ ᠤᠷᠢᠬᠠᠨ ᠪᠠᠶᠠᠷᠳᠠᠢᠬᠠᠨ ᠬᠡᠯᠡᠨ᠎ᠡ᠃ ᠰᠤᠷᠪᠤᠯᠵᠢᠯᠠᠭ᠍ᠴᠢᠳ ᠡᠳᠡᠨ᠎ᠤ ᠬᠢ ᠡᠴᠡ ᠠᠶᠠᠷᠯᠠᠬᠤ ᠦᠶᠡᠰ ᠲᠦ᠍᠂ ᠮᠠᠨᠳᠤᠯ᠎ᠠ ᠡᠷ᠎ᠡ ᠡᠮ᠎ᠡ ᠬᠣᠶᠠᠭᠤᠯᠠ ᠵᠤᠰᠠᠯᠠᠩ᠎ᠤᠨ ᠠᠰᠠᠷ ᠤ᠋ᠨ ᠵᠢᠡᠨ ᠠᠷᠤ᠎ᠳᠡᠬᠢ ᠬᠤᠨᠢᠨ ᠬᠠᠰᠢᠶᠠᠨ ᠳ᠋ᠠᠭᠠᠨ ᠤᠷᠤᠵᠤ ᠠᠵᠢᠯ ᠳ᠋ᠠᠭᠠᠨ ᠲᠠᠬᠢᠭᠠᠳ ᠶᠠᠭᠠᠷᠠᠵᠦ ᠡᠬᠢᠯᠡᠵᠡᠢ ᠁